CELEX: 22005D0602
Language: sl
Date: 2005-08-04 00:00:00
Title: 2005/602/ES: Sklep št. 1/2005 Pridružitvenega sveta EU–Maroko z dne 4. avgusta 2005 o odstopanju od Protokola 4 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani, ter Kraljevino Maroko na drugi strani, glede opredelitve izdelkov s poreklom in načinov upravnega sodelovanja

9.8.2005   
            
            
               SL
            
            
               Uradni list Evropske unije
            
            
               L 206/8
            
         
      SKLEP št. 1/2005 PRIDRUŽITVENEGA SVETA EU–MAROKO
   
   z dne 4. avgusta 2005
   o odstopanju od Protokola 4 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani, ter Kraljevino Maroko na drugi strani, glede opredelitve izdelkov s poreklom in načinov upravnega sodelovanja
   (2005/602/ES)
   PRIDRUŽITVENI SVET EU–MAROKO JE –
   ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (1), podpisanega v Bruslju 26. februarja 1996, v nadaljnjem besedilu „Sporazum EU–Maroko“, in zlasti člena 39 Protokola 4 Sporazuma, glede opredelitve izdelkov s poreklom in načinov upravnega sodelovanja,
   ob upoštevanju naslednjega:
   
               (1)
            
            
               Skupna izjava o členu 39 Protokola 4 k Sporazumu EU–Maroko navaja, da je Skupnost pripravljena preučiti vsako prošnjo Maroka za odstopanje od pravil o poreklu po podpisu Sporazuma.
            
         
               (2)
            
            
               Dne 19. aprila 2005 je Maroko vložil prošnjo za odstopanje od pravil o poreklu za oblačila. Maroko je 7. junija 2005 svojo prošnjo dopolnil s seznamom izdelkov in ustreznimi količinami za skupno 10 890 ton oblačil iz poglavij 61 in 62 harmoniziranega sistema poimenovanja in šifrskih oznak blaga.
            
         
               (3)
            
            
               Do začetka veljavnosti Sporazuma o prosti trgovini med Turčijo in Marokom, podpisanega 7. aprila 2004, in spremembe Protokola EU–Maroko o pravilih o poreklu, to odstopanje omogoča izdelavo oblačil v Maroku iz tkanin s poreklom iz Turčije za izvoz v Skupnost.
            
         
               (4)
            
            
               To odstopanje se uporablja tudi za tkanine s poreklom iz Turčije, ki jih Skupnost izvaža v Maroko.
            
         
               (5)
            
            
               To odstopanje bo predvidoma prineslo večjo stopnjo kumulacije v primerjavi s kumulacijo, ki jo predvideva obstoječi protokol o pravilih o poreklu, kar bo pripomoglo k razvoju maroškega gospodarstva, zlasti tekstilnega sektorja.
            
         
               (6)
            
            
               Skladno s tem se odstopanje odobri pod pogojem, da je sporazum o prosti trgovini med Marokom in Turčijo, vključno s protokolom o pravilih o poreklu, že začel veljati.
            
         
               (7)
            
            
               Odstopanje se odobri do začetka veljavnosti novega protokola o pravilih o poreklu med tremi zadevnimi pogodbenicami in sicer Marokom, Turčijo in Skupnostjo, vendar v nobenem primeru ne več, kot za eno leto –
            
         SKLENIL:
   Člen 1
   Z odstopanjem od Priloge II Protokola 4 k Sporazumu EU–Maroko se oblačila, navedena v Prilogi k temu sklepu, ki se v Maroku pridobivajo iz tkanin s poreklom iz Turčije, štejejo kot izdelki s poreklom iz Maroka.
   Člen 2
   Odstopanje, predvideno v členu 1, se lahko uporablja samo pod pogojem, da za namene določanja statusa porekla tkanin, nabavljenih v Turčiji, med Turčijo in Marokom veljajo preferencialna pravila o poreklu blaga, ki so enaka pravilom o poreklu iz Protokola 4 k Sporazumu EU–Maroko.
   Člen 3
   Za namene tega sklepa in z odstopanjem od člena 18(4) in (5) Protokola št. 4 Sporazuma EU–Maroko lahko carinski organi države članice Skupnosti izdajo potrdila o gibanju blaga EUR.1 za tkanine s poreklom iz Turčije za izvoz v Maroko.
   Člen 4
   Količine, navedene v Prilogi, upravlja Komisija, ki sprejme vse upravne ukrepe, za katere meni, da so priporočljivi za učinkovito upravljanje. Členi 308a, 308b in 308c Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2) se smiselno uporabljajo za upravljanje količin iz Priloge.
   Člen 5
   Carinski organi Maroka sprejmejo potrebne ukrepe za izvajanje količinskih pregledov pri izvozu izdelkov iz člena 1. V ta namen vsa potrdila, ki jih izdajo v skladu s tem sklepom, vsebujejo sklic nanj. Pristojni organi Maroka vsake tri mesece posredujejo Komisiji poročilo o količinah, za katere so bila izdana potrdila o gibanju blaga EUR.1 v skladu s tem sklepom, in zaporedne številke teh potrdil.
   Člen 6
   Polje 7 potrdil o gibanju blaga EUR1, izdanih v skladu s tem sklepom, vsebuje naslednjo navedbo v enem od jezikov, v katerih je sestavljen Sporazum EU–Maroko, torej v vseh jezikih Skupnosti in v arabščini:
   
      „Odstopanje – Sklep št. 1/2005“.
   
   Člen 7
   Maroko in države članice Evropske skupnosti vsaka na svoji strani sprejmejo ukrepe, potrebne za izvajanje tega sklepa.
   Člen 8
   Ta sklep začne veljati z dnem sprejetja.
   Ta sklep se uporablja do začetka veljavnosti novega protokola o opredelitvi izdelkov s poreklom in načinov upravnega sodelovanja med Marokom, Turčijo in Skupnostjo, vendar v nobenem primeru ne več, kot za eno leto.
   
      V Bruslju, 4. avgusta 2005
      
         
            Za Pridružitveni svet
         
         
            Predsednik
         
         M. BENAÏSSA
         
      
   
   
      (1)  UL L 70, 18.3.2000, str. 2.
   
      (2)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 883/2005 (UL L 148, 11.6.2005, str. 5).
   
      PRILOGA
      Seznam iz člena 1
      (Izdelki, za katere velja odstopanje)
      
                  Zaporedna št.
               
               
                  Tarifna oznaka HS
               
               
                  Opis
               
               
                  Količine
                  (v tonah)
               
            
                  09.1251
               
               
                  6203 42 in
               
               
                  Moške ali deške hlače, hlače z naprsnikom in naramnicami, dokolenske hlače (pumparice) in kratke hlače iz bombaža
               
               
                  6 400
               
            
                  6204 62
               
               
                  Ženske ali dekliške hlače, hlače z naprsnikom in naramnicami, dokolenske hlače (pumparice) in kratke hlače iz bombaža
               
            
                  6204 63 in
               
               
                  Ženske ali dekliške hlače, hlače z naprsnikom in naramnicami, dokolenske hlače (pumparice) in kratke hlače iz sintetičnih vlaken
               
            
                  6204 69
               
               
                  Ženske ali dekliške hlače, hlače z naprsnikom in naramnicami, dokolenske hlače (pumparice) in kratke hlače iz drugih tekstilnih materialov
               
            
                  09.1253
               
               
                  6207
               
               
                  Moške ali deške spodnje majice brez rokavov in druge majice, spodnjice, spodnjice brez hlačnic, spalne srajce, pižame, kopalni plašči, jutranje halje in podobni izdelki
               
               
                  860
               
            
                  6211
               
               
                  Trenirke, smučarske obleke in kopalke; druga oblačila
               
            
                  6212
               
               
                  Modrčki, pasovi za nogavice, stezniki, oporniki, naramnice, podveze in podobni izdelki ter njihovi deli, vključno s pletenimi ali kvačkanimi
               
            
                  09.1254
               
               
                  6203 41
               
               
                  Moške ali deške hlače, hlače z naprsnikom in naramnicami, dokolenske hlače (pumparice) in kratke hlače iz volne ali iz fine živalske dlake
               
               
                  700
               
            
                  6203 43
               
               
                  Moške ali deške hlače, hlače z naprsnikom in naramnicami, dokolenske hlače (pumparice) in kratke hlače iz sintetičnih vlaken
               
            
                  6203 49
               
               
                  Moške ali deške hlače, hlače z naprsnikom in naramnicami, dokolenske hlače (pumaprice) in kratke hlače iz drugih tekstilnih materialov
               
            
                  09.1255
               
               
                  6205 in
               
               
                  Srajce za moške in dečke
               
               
                  800
               
            
                  6206
               
               
                  Bluze, srajce in srajčne bluze za ženske ali deklice
               
            
                  09.1256
               
               
                  6204 51 do 6204 59
               
               
                  Krila in hlačna krila za ženske in deklice
               
               
                  800
               
            
                  09.1257
               
               
                  6109 90
               
               
                  T-majice, spodnje majice brez rokavov in druge majice, pletene ali kvačkane: iz drugih tekstilnih materialov
               
               
                  450
               
            
                  09.1258
               
               
                  6204 31 do 6204 39
               
               
                  Jakne in blazerji za ženske in deklice
               
               
                  430
               
            
                  09.1259
               
               
                  6111 30
               
               
                  Oblačila in oblačilni dodatki za dojenčke, pleteni ali kvačkani iz sintetičnih vlaken
               
               
                  350
               
            
                  09.1260
               
               
                  6204 42
               
               
                  Obleke za ženske in deklice iz bombaža
               
               
                  100
               
            
                  SKUPAJ
               
               
                  10 890